สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 25 ก.พ.59
25 ก.พ. 2559

– เงินเยนอยู่ที่ระดับ 112.09 เยน/ดอลลาร์ จากช่วงเช้าที่ระดับ 112.11 เยน/ดอลลาร์
– เงินยูโรอยู่ที่ระดับ 1.1014 ดอลลาร์/ยูโร จากช่วงเช้าที่ระดับ 1.1023 ดอลลาร์/ยูโร
– ดัชนี SET ปิดวันนี้ที่ระดับ 1,333.42 จุด เพิ่มขึ้น 1.49 จุด หรือ 0.11% มูลค่าการซื้อขาย 42,653.71 ล้านบาท
– สรุปปริมาณการซื้อขายรายกลุ่ม ต่างชาติซื้อสุทธิ 109.25 ล้านบาท (SET+MAI)
 
– กระทรวงพาณิชย์ แถลงภาวะการค้าระหว่างประเทศในเดือน ม.ค.59 ว่า การส่งออกมีมูลค่า 15,711 ล้านเหรียญสหรัฐฯ ติดลบ 8.91% ขณะที่นำเข้ามีมูลค่า 15,474 ล้านเหรียญสหรัฐฯ ติดลบ 12.37% ส่งผลให้ดุลการค้าในเดือน ม.ค.59 เกินดุล 238 ล้านเหรียญสหรัฐฯ
– นายสุวิทย์ เมษินทรีย์ รมช.พาณิชย์ ประกาศคงเป้าหมายผลักดันการส่งออกในปีนี้ให้เติบโตราว 5% แม้ว่าล่าสุดตัวเลขการส่งออกในเดือน ม.ค.59 ยังติดลบสูงถึง 8.9% เมื่อเทียบกับช่วงเดียวกันของปีก่อน ซึ่งเป็นการติดลบต่อเนื่องเป็นเดือนที่ 13 แต่ไทยจะเน้นการรักษาส่วนแบ่งตลาดส่งออกเอาไว้ และหวังว่าจะทำให้การส่งออกพลิกกลับมาเป็นบวกได้
– ศูนย์วิจัยกสิกรไทย จะติดตามสถานการณ์ความเสี่ยงของเศรษฐกิจโลกอย่างใกล้ชิด และอาจทบทวนตัวเลขประมาณการการส่งออกของไทยในปี 2559 (ซึ่งตัวเลขคาดการณ์ ณ ขณะนี้ อยู่ที่ 2.0%) อีกครั้งในช่วง 1-2 เดือนข้างหน้าหลังกกระทรวงพาณิชย์ รายงานข้อมูลการค้าระหว่างประเทศของไทยในเดือน ม.ค.2559 ที่มูลค่าการส่งออกสินค้าของไทยยังคงหดตัวลงอย่างต่อเนื่อง อีก 8.9% YoY (เมื่อเทียบกับช่วงเดียวกันปีก่อน) ซึ่งแย่กว่าที่หดตัว 8.7% YoY ในเดือนธ.ค. 2558 และต่ำกว่าที่คาดการณ์ไว้ (ตลาดคาดที่ -7.1% YoY ขณะที่ ศูนย์วิจัยกสิกรไทยคาดที่ -7.3% YoY)
– รัฐบาลญี่ปุ่นยังคงคาดการณ์เศรษฐกิจของประเทศไว้ โดยระบุว่า เศรษฐกิจญี่ปุ่นยังคงฟื้นตัวอย่างต่อเนื่องแม้จะมีการอ่อนตัวลงบ้าง ในขณะเดียวกันก็ได้แจ้งเตือนเกี่ยวกับความเสี่ยงที่อาจมาจากเศรษฐกิจที่ผันผวนในต่างประเทศ เมื่อมองในภาพรวมของเศรษฐกิจโลกแล้ว ญี่ปุ่นได้ลดการคาดการณ์ของเศรษฐกิจโลกลงเป็นครั้งแรกนับตั้งแต่เดือนส.ค.ของปีที่ผ่านมา อันเนื่องมาจากความอ่อนแอในภาคบริษัทของสหรัฐและประเทศในกลุ่มยูโรโซน
– นายเจมส์ บุลลาร์ด ประธานธนาคารกลางสหรัฐ (FED) สาขาเซนต์หลุยส์ กล่าวแสดงความเห็นว่า เฟดจะต้องหยุดยั้งกระแสคาดการณ์ในตลาดที่ว่าตัวเลขเงินเฟ้อในสหรัฐอยู่ในระดับที่ต่ำเกินไป
– นายกรัฐมนตรีหลี่ เค่อเฉียงของจีนเปิดเผยว่า รัฐบาลจีนมีความสามารถในการจัดการกับความเสี่ยงในวิธีที่หลากหลาย พร้อมทั้งมีเครื่องมือและนโยบายที่เพียงพอต่อการรับมือ
– กองทุนการเงินระหว่างประเทศ (IMF) ได้ออกรายงานเตือนว่า เศรษฐกิจโลกมีความเสี่ยงที่จะไม่ฟื้นตัวตามที่คาดการณ์ไว้ พร้อมกับเรียกร้องให้มีการใช้นโยบายส่งเสริมการเติบโตและรับมือกับความเสี่ยงอย่างเร่งด่วน
– ธนาคารกลางเกาหลีใต้ (BOK) เผยความเชื่อมั่นของผู้บริโภคในเกาหลีใต้ที่มีต่อภาวะเศรษฐกิจปรับตัวลดลงติดต่อกันเป็นเวลา 3 เดือน และอยู่ที่ระดับต่ำสุดในรอบ 8 เดือน ซึ่งบ่งชี้ถึงผลกระทบด้านลบจากยอดส่งออกที่ร่วงลงอย่างหนัก โดยดัชนีความเชื่อมั่นผู้บริโภค (CCSI) ในเดือน ก.พ.59 อยู่ที่ระดับ 98 ลดลง 2 จุดจากเดือนก่อนหน้านี้
– สมาคมแลกเปลี่ยนทองคำและเงินของจีน เผยราคาทองคำที่ตลาดฮ่องกงปรับตัวขึ้น 132 ดอลลาร์ฮ่องกง ปิดที่ระดับ 11,480 ดอลลาร์ฮ่องกง/ตำลึงในวันนี้ ราคาดังกล่าวเทียบเท่ากับ 1,240.22 ดอลลาร์สหรัฐ/ทรอยออนซ์ เพิ่มขึ้น 14.26 ดอลลาร์สหรัฐ ที่อัตราแลกเปลี่ยนล่าสุด 1 ดอลลาร์สหรัฐ/7.77 ดอลลาร์ฮ่องกง
 
ที่มา: สำนักข่าวอินโฟเควสท์